Belgiya bosh vaziri Sharl Mishel o‘z tvitteri orqali 21 avgust kuni Amsterdamdan Parij shahriga ketayotgan tezyurar poyezdda otishma sodir etilishiga munosabat bildirdi va jarohatlangan 3 kishiga o‘z hamdardligini izhor qildi. "Men bu hodisani terakt deb atayman va jarohatlanganlarga sog‘ayib ketishlarini tilayman", deb yozadi siyosatchi. Eslatib o‘tamiz, Amsterdam-Parij yo‘nalishida harakatlanayotgan poyezdda kelib chiqqan bu otishma natijasida 3 nafar yo‘lovchi jarohatlangani haqida xabar berilgandi. Shuningdek, Fransiya IIV rahbari Bernar Kaznev poyezdda o‘q uzgan jinoyatchini qo‘lga olgan ikki amerikalikka minnatdorchilik bildirgan. Frantsuz OAVlari otishma sodir etgan shaxs marokashlikligini aytishgan.